Täna on minu blogil jälle külaline - Tallinna linnapea majandusnõunik Marek Jürgenson. Ta on töötanud õige pikalt Kesklinna vanemana, praegu tegutseb minu majandusnõunikuna ja mai lõpus asub tööle ettevõtlusameti juhataja kohusetäitjana. Viimasel ajal on ta tegelenud Eesti Energia börsilemineku probleemidega. Püüdnud korduvalt ka Eesti meedias sõna võtta sellel  teemal, aga üldiselt on tema artikleid aina tagasi lükatud. Linnameedias - Pealinnas - küll ilmus temalt lugu, aga sedagi pärast korduvaid tõrjumisi üleriigilise ajakirjanduse poolt. Justkui ei tahetagi teada, et ka Marek Jürgensonil on oma arvamus, mis Juhan Partsiga sugugi ei pruugi kokku langeda. Pealegi, kvalifitseeritud arvamus. Ega see õige ei ole kui Eesti Energia müüjaid selgelt promotakse, aga vastaspoolel ei lasta suudki lahti teha. Sellepärast pakkusingi Marekile oma blogi, millel on ka ju üsna palju  lugejaid.